ড্রোন থেকে লাফ : ড্রোন এখন বিশ্বের বিভিন্ন দেশে সামরিক, ব্যক্তিগত এমনকি সিনেমা তৈরির কাজেও ব্যবহার করা হচ্ছে। তবে উড়ন্ত ড্রোন থেকে মানুষের লাফ দেয়ার ঘটনা এই প্রথম। ড্রোন নির্মাতা প্রতিষ্ঠান অ্যারোনেস তাদের এক ভিডিওতে দেখিয়েছে কীভাবে ইনগাস অগাস্টকানস ড্রোন থেকে ১ হাজার ৮২ ফুট উপর থেকে লাফ দিয়েছেন। লাটভিয়ার প্রত্যন্ত অঞ্চলে ২৮টি প্রপেলারের ড্রোন ব্যবহার করে এ অভিনব কাজটি করা হয়েছে। উঁচুতে উঠে পরে প্যারাস্যুটের মাধ্যমে নিচে নেমে আসেন অগাস্টকানস। এই অভিজ্ঞতার কথা জানাতে গিয়ে তিনি বলেন, ‘প্রতিদিন আমাদের জীবনে ড্রোনের ব্যবহার বাড়ছে। ড্রোনের এমন নতুন সুবিধা দেখে আমার বন্ধুরা এমনকি বিশ্বের স্কাই ডাইভাররা খুব উৎফুল্ল হবে।’